DA Den Europæiske Unions Tidende C 179/5

DEN BLANDEDE PARLAMENTARISKE FORSAMLING UNDER PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET TIRSDAG DEN 8. DECEMBER 2015

(2016/C 179/02)

Indhold

1. Redegørelse fra Neven Mimica, medlem af Europa-Kommissionen med ansvar for Internationalt Samarbejde og Udvikling 5

2. Drøftelse med Neven Mimica, medlem af Europa-Kommissionen med ansvar for Internationalt Samarbejde og Udvikling — catch-the-eye 6

3. Spørgetid til Kommissionen 6

4. Kommissionens opfølgning af Den Blandede Parlamentariske Forsamling beslutninger fra den 29. samling 6

5. Evaluering af den afrikanske fredsfacilitet efter ti år: Effektivitet og fremtidsudsigter 7

6. Beretning fra de økonomiske og social partnere 7

7. Redegørelse fra Mamphono Khaketla, finansminister i Lesotho og formand for AVS-Rådet 7

8. Redegørelse fra Romain Schneider, minister for udviklingssamarbejde og humanitære anliggender i Luxembourg og formand for EU-Rådet 8

9. Spørgetid til Rådet 8

10. Drøftelse med Rådet — catch-the-eye 9

11. Uopsættelig anliggende nr. 1: Migration, menneskerettigheder og humanitære flygtninge 9

PROTOKOL FRA MØDET TIRSDAG DEN 8. DECEMBER 2015

(Mødet åbnet kl. 9.00)

FORSÆDE: Fitz A. JACKSON

Medformand

1. Redegørelse fra Neven Mimica, medlem af Europa-Kommissionen med ansvar for Internationalt Samarbejde og Udvikling

Neven Mimica, medlem af Europa-Kommissionen med ansvar for Internationalt Samarbejde og Udvikling, koncentrerede sig i sin redegørelse om fremtiden for Cotonou-aftalen, som udløb i 2020. Han forklarede, at Kommissionen og EU-Udenrigstjenesten havde indledt en fælles høring med henblik på at indsamle forslag til den fremtidige udformning på grundlag af en kritisk gennemgang af aftalens første 15 år, dens målsætninger og dens resultater, og at der ville blive indledt en formel evaluering i første halvdel af 2016, ligesom der ville blive foretaget en vurdering af de forskellige politiske valgmuligheder på grundlag af en konsekvensanalyse. Kommissionsmedlem Mimica understregede ligeledes behovet for i fuld udtrækning at tage hensyn til 2030-dagsordenen og de 17 nye bæredygtige udviklingsmål, som ville medføre en tilpasning af EU's udviklingspolitik. Kommissionsmedlem Mimica gennemgik spørgsmål vedrørende klimaforandringer og bekræftede, at resultaterne af COP21 i Paris ville være afgørende, navnlig for mange AVS-lande, som var ramt af dårlige klimaforhold.

2. Drøftelse med Neven Mimica, medlem af Europa-Kommissionen med ansvar for Internationalt Samarbejde og Udvikling — catch-the-eye

Indlæg: Norbert Neuser, Davor Ivo Stier, João Ferreira, Maria Heubuch, Kennedy K. Hamudulu (Zambia), Purmanund Jhugroo (Mauritius), Lidia Senra Rodríguez, Enrique Guerrero Salom, Adjedoue Weidou (Tchad) and Ana Rita Gerenias Sithole (Mozambique).

Drøftelsen fokuserede på det fremtidige partnerskab mellem AVS og EU, revionsprocessen, sammenhængen mellem migration og udvikling, klimaforandringer og behovet for at indarbejde de nye bæredygtige udviklingsmål i de fremtidige rammer. Medlemmerne stillede ligeledes spørgsmål om Eritrea, fred og udvikling, humanitær bistand og sammenhængen mellem bistand, genopbygning og udvikling, situationen omkring den økonomiske partnerskabsaftale i Stillehavet samt underernæring, landbrug og fødevaresikkerhed.

Kommissionsmedlem Mimica besvarede spørgsmålene fra medlemmerne.

3. Spørgetid til Kommissionen

Der var stillet i alt 37 spørgsmål til Kommissionen.

Kommissionen havde tidligere besvaret spørgsmålene skriftligt. Kommissionsmedlem Mimica besvarede mundtligt tillægsspørgsmål til følgende spørgsmål:

Spørgsmål nr. 1 af Catherine Bearder om AVS-landene og asyl

Spørgsmål nr. 5 af Bodil Valero og Judith Sargentini om EU's katastrofetrustfond til fremme af stabilitet og bekæmpelse af årsagerne til ulovlig indvandring fra og tvangsfordrivelse i Afrika

Spørgsmål nr. 6 af Kashetu Kyenge om EU's katastrofetrustfond til fremme af stabilitet og bekæmpelse af årsagerne til ulovlig indvandring fra Afrika

Spørgsmål nr. 7 af Nathalie Griesbeck om den særlige fond for Afrika

Spørgsmål nr. 9 af Kennedy Hamudulu (Zambia) om ulovlige finansstrømme

Spørgsmål nr. 10 af Lidia Senra Rodríguez om bekæmpelse af skatteunddragelse

Spørgsmål nr. 16 af Sabine Lösing (erstattet af João Ferreira) om de fortsatte forhandlinger mellem Cuba, EU og USA

Spørgsmål nr. 17 af Netty Baldeh (Gambia) om den politiske dialog

Spørgsmål nr. 19 af Sanjit Patel (Fiji) (erstattet af Ashneel Sudhakar (Fiji)) om Fiji — ledsageforanstaltninger til støtte for sukkerprotokollandene

Spørgsmål nr. 27 af Desmond Long (Saint Lucia) (erstattet af Carl Greenidge (Guyana)) om opbygning af modstandsdygtighed i små ø-udviklingslande

Spørgsmål nr. 28 af Michèle Rivasi om elektrificering af landdistrikterne i Afrika som et middel til at bekæmpe fattigdom og klimaforandringer

Spørgsmål nr. 32 af João Ferreira om almen sygesikring

Spørgsmål nr. 33 af Marlene Mizzi om EU-bistand til handicappede i Den Centralafrikanske Republik

Spørgsmål nr. 36 af Worlea-Saywah Dunah (Liberia) (erstattet af Netty Baldeh (Gambia)) om internationale ngo'ers forvaltning af EU-bevillinger

Forfatterne af spørgsmål nr. 4, 21, 29 og 30 havde ingen tillægsspørgsmål.

Forfatterne af spørgsmål nr. 2, 3, 8, 11, 12, 13, 14, 15, 18, 20, 22, 23, 24, 25, 26, 31, 34, 35 og 37 var ikke til stede.

4. Kommissionens opfølgning af Den Blandede Parlamentariske Forsamling beslutninger fra den 29. samling

Forsamlingen havde fået tilstillet et dokument med Kommissionens og EU-Udenrigstjenestens opfølgning af de beslutninger, som blev vedtaget under Den Blandende parlamentariske Forsamlings samling i Suva i Fiji.

5. Evaluering af den afrikanske fredsfacilitet efter ti år: Effektivitet og fremtidsudsigter

Udvalget om Politiske Spørgsmål

Medordførere: Kombo Gberi (Cameroun) og Mariya Gabriel

Joseph Hyacinthe Owona Kono (Cameroun) (for Kombo Gberi (Cameroun)) og Mariya Gabriel forelagde betænkningen.

Indlæg: Adjedoue Weidou (Tchad), Elmi Obsieh Wais (Djibouti), João Ferreira, Daniel K. Shumba (Zimbabwe), Bodil Valero, Teshome Toga (Etiopien), Isabella Adinolfi, Kashetu Kyenge, James Kembi Gitura (Kenya), Joachim Zeller, Tadeusz Zwiefka, Eleni Theocharous, Michael Gahler, Kristin de Peyron (EU-Udenrigstjenesten) and Françoise Moreau (Kommissionen).

Medlemmerne gav udtryk for deres anerkendelse af den afrikanske fredsfacilitets resultater. Den havde understøttet Den Afrikanske Union i dens indsats for at løse konflikter i Afrika og havde vist sig at skabe helt nye vilkår i et bredere partnerskab. Visse medlemmer opfordrede til en udvidelsen af facilitetens anvendelsesområde og understregede behovet for at inddrage de berørte lande. Medlemmerne understregede ligeledes behovet for en bedre balance mellem finansieringen af operationer til opretholdelse af freden og indsatsen for at styrke den afrikanske freds- og sikkerhedsarkitekturs (APSA) kapacitet, navnlig inden for konfliktforebyggelse og mægling. Visse medlemmer henviste til sammenhængen mellem sikkerhed og udvikling og opfordrede til en bedre samordning og mere komplementaritet mellem den afrikanske fredsfacilitet og EU-instrumenterne.

Joseph Hyacinthe Owona Kono (Cameroun) og Mariya Gabriel afsluttede debatten.

6. Beretning fra de økonomiske og social partnere

Redegørelse af Yves Somville, formand for Udvalget om Opfølgning af AVS-Anliggender i Det Europæiske Økonomiske og Sociale Udvalg.

Yves Somville, formand for Udvalget om Opfølgning af AVS-Anliggender i Det Europæiske Økonomiske og Sociale Udvalg. redegjorde for en række aspekter, som berømte hele partnerskabet mellem AVS og EU, herunder migration og civilsamfundets rolle.

(Mødet udsat kl. 12.44 og genoptaget kl. 15.00)

Fitz A. JACKSON Louis MICHEL Patrick I. GOMES og Luis Marco AGUIRIANO NALDA Medformænd Sideordnede generalsekretærer

FORSÆDE: Louis MICHEL

Medformand

7. Redegørelse fra Mamphono Khaketla, finansminister i Lesotho og formand for AVS-Rådet

Mamphono Khaketla, finansminister i Lesotho og formand for AVS-Rådet, udtrykte anerkendelse af Forsamlingen som det demokratiske politiske forum for forbindelserne mellem AVS og EU. Ministeren takkede Europa-Parlamentet for at være vært for denne samling. Hun gav ligeledes udtryk for sin medfølelse med og kondolerede regeringerne i Frankrig, Mali, Nigeria og Tchad i anledning af de seneste terrorangreb fra religiøse ekstremisters side. Hun gav udtryk for, at hun havde tillid til, at det langvarige partnerskab ville fortsætte efter Cotonou-aftalens udløb. Ministeren understregede betydningen af handelsforbindelser og økonomiske partnerskabsaftaler mellem EU og AVS-landene, men gav udtryk for bekymring over visse ensidige beslutninger, som var blevet truffet i forbindelse med partnerskabet. Hun afsluttede med at understrege to emner, som AVS-landene og EU var nødt til at behandle kollegialt: Konsekvenserne af klimaforandringerne og forvaltningen af migrationsstrømmene.

8. Redegørelse fra Romain Schneider, minister for udviklingssamarbejde og humanitære anliggender i Luxembourg og formand for EU-Rådet

Romain Schneider, minister for udviklingssamarbejde og humanitære anliggender i Luxembourg og formand for EU-Rådet, henviste til de seneste terrorangreb i Frankrig, Mali og Tchad og kondolerede. Ministeren gennemgik en række afgørende problemer, som AVS-EU-partnerskabet stod over for, og som skulle løses, herunder indvandrer- og flygtningekrisen, som de europæiske og afrikanske stater havde forsøgt at løse under det seneste topmøde i Valletta. Bekæmpelse af terrorisme var også ved at udvikle sig til et alvorligt problem for EU-medlemsstaterne og AVS-landene. Opnåelse af varig sikkerhed og stabilitet forudsatte udsoning efter konflikter og opbygning af demokratiske og ansvarlige institutioner. Den sidste udfordring for AVS-landene og EU-medlemsstaterne ville blive forhandlingerne om en efterfølger til Cotonou-aftalen.

9. Spørgetid til Rådet

Der var stillet i alt 35 spørgsmål til Rådet.

Mamphono Khaketla besvarede på vegne af AVS-Rådet følgende spørgsmål og tillægsspørgsmål:

Spørgsmål nr. 2 af Enrique Guerrero Salom (erstattet af Kashetu Kyenge) om terrorbekæmpelsesindsatsen i Afrika

Spørgsmål nr. 6 af Catherine Bearder om biodiversitet i Afrika

Følgende spørgsmål blev besvaret men ikke fulgt op af tillægsspørgsmål:

Spørgsmål nr. 9 af Neema Gill (erstattet af Kashetu Kyenge) om bekymring over Den internationale Strafferetsdomstols virksomhed

Spørgsmål nr. 10 af Marielle de Sarnez (erstattet af Catherine Bearder) om hensyntagen til forskellige udviklingsniveauer mellem fremtidige partnere i det afrikanske frihandelsområde (CFTA)

Spørgsmål nr. 11 af Davor Ivo Stier om den stigende udvandring — unge uddannede mennesker forlader Afrika

Spørgsmål nr. 12 af Kashetu Kyenge om forskning og udvikling i Afrika

Spørgsmål nr. 14 af Worlea-Saywah Dunah (Liberia) (erstattet af Netty Baldeh (Gambia)) om relevansen af europæiske partnerskabsaftaler for den hurtige økonomiske udvikling i fattige lande

Spørgsmål nr. 15 af Joyce Laboso (Kenya) (erstattet af Abdikadir Aden) om AVS- og EU-landenes indflydelse i den globale styring

Forfatterne af spørgsmål nr. 1, 3, 4, 5, 7 og 8 var ikke til stede.

Spørgsmål nr. 13 var trukket tilbage.

Romain Schneider besvarede på vegne af EU-Rådet følgende spørgsmål og tillægsspørgsmål:

Spørgsmål nr. 29 af Enrique Guerrero Salom (erstattet af Kashetu Kyenge) om terrorbekæmpelsesindsatsen i Afrika

Spørgsmål nr. 30 af Catherine Bearder om biodiversitet i Afrika

Spørgsmål nr. 33 af Sabine Lösing (erstattet af Lidia Senra Rodríguez) om omstrukturering af statsgæld

Spørgsmål nr. 34 af Lidia Senra Rodríguez om bindende instrumenter, som regulerer multinationale selskabers virksomhed

Følgende spørgsmål blev besvaret men ikke fulgt op af tillægsspørgsmål:

Spørgsmål nr. 18 af Netty Baldeh (Gambia) om migranters menneskerettigheder

Spørgsmål nr. 24 af Kashetu Kyenge om forskning og udvikling i Afrika

Spørgsmål nr. 26 af Marielle de Sarnez (erstattet af Catherine Bearder) om hensyntagen til forskellige udviklingsniveauer mellem fremtidige partnere i det afrikanske frihandelsområde (CFTA)

Spørgsmål nr. 27 af Worlea-Saywah Dunah (Liberia) (erstattet af Netty Baldeh (Gambia)) om relevansen af europæiske partnerskabsaftaler for den hurtige økonomiske udvikling i fattige lande

Forfatterne af spørgsmål nr. 16, 17, 19, 20, 22, 23, 25, 31, 32 og 35 var ikke til stede.

Spørgsmål nr. 21 var trukket tilbage.

10. Drøftelse med Rådet — catch-the-eye

Indlæg: Iriase Pally (Nigeria), Adjedoue Weidou (Tchad), Michael Gahler and Lidia Senra Rodríguez.

Medlemmerne takkede for den internationale støtte og solidaritet i kampen mod Boko Harem og spurgte, hvad EU og AVS-landene havde foretaget i anledning af migrationskrisen, samt om, hvilke bestemmelser der kunne bringes i anvendelse for at fremme multinationale selskabers ansvar og navnlig for at forhindre landran.

11. Uopsættelig anliggende nr. 1: Migration, menneskerettigheder og humanitære flygtninge

Indlæg: Domenico Rosa (Kommissionen), Attilio Pacifici (EU-Udenrigstjenesten), Adjedoue Weidou (Tchad), Michael Gahler, Marlene Mizzi, Younoussa Tondy (Niger), Netty Baldeh (Gambia), Catherine Bearder, Magnus Kofi Amoatey (Ghana), Lidia Senra Rodríguez, Elmi Obsieh Wais (Djibouti), Bodil Valero, Musa Hussein Naib (Eritrea), Ahamada Soukouna (Mali), Norbert Neuser, Veikko Nekundi (Namibia), Eleni Theocharous, Juan Fernando López Aguilar, Teshome Toga (Etiopien), Anna Zaborska, Abdoulaye Toure (Côte d’Ivoire), Kashetu Kyenge, Abdikadir Aden (Kenya), Julie Ward, Joseph Hyacinthe Owona Kono (Cameroun) and Raphael Siluvangii Umba (Den Demokratiske Republik Congo).

Medlemmerne påpegede, at de grundlæggende årsager til migration og den aktuelle flygtningekrise ikke var blevet behandlet ordentligt hidtil og understregede, at EU's indsats ikke blot skulle behandle de presserende problemer, men også bidrage til at mindske migrationspresset på længere sigt. De nævnte væbnede konflikter, manglende økonomiske udsigter for unge mennesker, fejlende regeringer og krænkelser af menneskerettighederne som drivkraften bag migrationen og tvangsforflytningerne. De fremførte ligeledes, at migration var et naturligt fænomen, og at folk havde ret til at flytte. De fleste medlemmer var enige i, at migrationen skulle forvaltes gennem etablering af lovlige og organiserede passager til Europa, mens det samtidig skulle undgås, at alt for mange veluddannede unge mennesker forlod deres hjemland i stedet for at bidrage til udviklingen. AVS-landene understregede, at EU ikke måtte diskriminere mod afrikanske migranter i sammenligning med migranter fra Nordafrika og Mellemøsten.

(Mødet hævet kl. 17.35)